8. ΝΟΜΟΘΕΤΙΚΟΝ ΔΙΑΤΑΓΜΑ της 10/11 Μαΐου 1946 Περί τρόπου καθορισμού της τιμής διαθέσεως των Εφοδίων. Άρθρ.1.-Ο καθορισμός της τιμής διαθέσεως των εκ του εξωτερικού εισαγομένων εφοδίων ως και των δια λ/σμόν του Δημοσίου εξαγοραζομένων και προμηθευομένων είτε εκ του εσωτερικού είτε εκ του εξωτερικού ή των οπωσδήποτε εις την διάθεσιν του Υπουργείου Εφοδιασμού ευρισκομένων οικονομικών αγαθών, ενεργείται δια κοινών αποφάσεων των Υπουργών Οικονομικών και Συντονισμού μετά γνώμην του κατά το άρθρ.5 του από 10 Μαΐου 1946 Ν.Δ/τος «περί τροποποίησεως και συμπληρώσεως των περί διοικήσεως και διαχειρίσεως των εκ του εξωτερικού εφοδίων κειμένων διατάξεων Συμβουλίου. Άρθρ.2.-Δια κοινών αποφάσεων των αυτών ως άνω Υπουργών καθορίζονται τα της δωρεάν διανομής εις απόρους κατά τας διατάξεις του από 21 Αυγούστου 1945 Β.Δ/τος «περί της εννοίας της απορίας και του τρόπου της αποδείξεως αυτής», τα του τρόπου της δωρεάν ή επί πιστώσει διαθέσεως εφοδίων εις νοσοκομεία, φιλανθρωπικά ιδρύματα και ιδρύματα κοινωνικής προνοίας και υγιεινής εν γένει ως και τα του τρόπου της επί προσωρινή πιστώσει διαθέσεως τούτων. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την μέλλουσαν να συνέλθη Βουλήν. 